ИЗВЪНРЕДНО: Огромна драма за Купата - Локо шокира ЦСКА след дузпи,...
09 Август 2020, неделя, 17:04
22:07 | 01.07.2020
Локомотив (Пловдив) победи след дузпи ЦСКА във финала за Купата на България.
Резултатът в редовното време и продълженията бе 0:0. А Локо спечели турнира след 5:3 при дузпите. Малинов от "армейците" получи червен картон в 115-ата минута.
"Смърфовете" триумфираха в миналогодишното издание на надпреварата, а сега защитиха трофея и отново ликуват. "Червените" пък за последно вдигнаха Купата през 2016 година. "Армейците" гонеха днес своята 21-а Купа на България, но не сполучиха. Успехът за Локо (Пд) е голям - втори пореден краен триумф в състезанието.
Срещата тази вечер се проведе на Националния стадион "Васил Левски". На трибуните бяха допуснати до 6 000 привърженици на тим финалист. Феновете създадоха страхотна атмосфера. Мачът протече при предприети редица противоепидемични мерки.
Министърът на спорта Красен Кралев и министърът на здравеопазването Кирил Ананиев дойдоха на стадиона, за да видят дали се спазват въпросните мерки, а и да изгледат важния двубой. Селекционерът на националния ни тим по футбол Георги Дерменджиев също проследи срещата на "Васил Левски".
Без по-опасни голови положения в първите 16 минути на двубоя. В 17-ата минута Евандро от столичани излезе на добра стрелкова позиция, но отправи колеблив шут. В 35-ата минута централният нападател на Локо Анте Аралица поиска дузпа, а съдията Кабаков прецени, че няма достатъчно основания да посочи бялата точка. Малко преди края на първото полувреме капитанът на ЦСКА Петър Занев стреля опасно с глава, а Мартин Луков парира топката.
В 72-ата минута влезлият като резерва Енрике Рафаел отправи изстрел към вратата на Локомотив, а Луков отново се намеси умело. Преди това пък "смърфовете" изразиха претенции за червен картон на Али Соу като нападателят на "армейците" получи жълт картон в ситуацията. Тиаго шутира силно в 82-ата минута, а Мартин Луков пак прояви класа на вратата на Локо. Броени минути по-късно Брадли Мазику от ЦСКА се озова на стрелкова позиция, но не сполучи. Така редовните 90 минути завършиха при резултат 0:0.
Превес за "червените" в притежанието на топката през първото продължение, но без чисти голови положения от 91-ата до 105-ата минута.
В 115-ата минута Кристиян Малинов получи втори жълт, респективно червен картон. Резултатът на таблото обаче се запази непроменен, а Илко Пиргов влезе в 120-ата минута да пази за Локо при последвалите решаващи изпълнения от бялата точка.
1:0 за Локомотив - Д.Илиев е точен.
1:1 Занев бележи за ЦСКА.
2:1 за Локо - Алмейда реализира.
2:1 за Локомитив, пропуск на Соу.
3:1 за Локо - Карагерен прецизен от бялата точка.
Жеферсон бележи и намалява пасива на "червените" - 2:3.
Малонга е точен за 4:2 за Локомотив (Пловдив).
4:3 за Локо - Кери вкарва за ЦСКА.
Момчил Цветанов реализира - 5:3 за "смърфовете". Локомотив начело с треньора Бруно Акрапович печели за втори пореден път Купата на България!
ЦСКА: Бусато; Турицов, Антов, Занев, Мазику, Пинто, Малинов, Кери, Тиаго, Евандро, Соу
ЛОКО ПД: Луков; Петрович, Алмейда, Масоеро, Карагарен, Умарбаев, Салинас, Витанов, Томашевич, Аралица, Д. Илиев
ЕТО И ЕКСКЛУЗИВНИ СНИМКИ ОТ СЪБИТИЕТО:
Левски и Локомотив (Пловдив) завършиха при резултат 0:0 в полуфинална среща-реванш от турнира за Купата на България, мачът се проведе на "Герена" и предложи здрава битка на терена. Двубоят на...
Ето какви мерки са взети на стадион "Васил Левски" за мача „Локомотив“ Пловдив и ЦСКА-София (СНИМКИ)